Na temelju članka 5. stavka 1. točke 6. Zakona o sigurnosti prometa na cestama („Narodne novine” broj 67/08, 48/10, 74/11, 80/13, 158/13, 92/14 64/15), članka 3. Zakona o komunalnom gospodarstvu („Narodne novine“ broj 36/95, 70/97, 128/99, 57/00, 129/00, 59/01, 26/03 – pročišćeni tekst, 82/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14 i 36/15) i članka 40. Statuta Grada Koprivnice („Glasnik Grada Koprivnice“ broj 4/09, 1/12, 1/13 i 3/13 - pročišćeni tekst), Gradsko vijeće Grada Koprivnice na \_\_\_\_\_ sjednici održanoj \_\_\_\_\_\_\_\_\_ godine, donijelo je

**ODLUKU**

**o izmjenama i dopuni Odluke o načinu i naplati**

**parkiranja na javnim parkiralištima na području Grada Koprivnice**

Članak 1.

U Odluci o načinu i naplati parkiranja na javnim parkiralištima na području Grada

Koprivnice („Glasnik Grada Koprivnice“ broj 2/10, 6/10 i 3/14) u članku 10. stavku 1. riječ: „dnevne“ zamjenjuje se riječima: „jednosatne ili višesatne“.

Članak 2.

Članak 11. mijenja se i glasi:

„ Za korištenje javnih parkirališta korisnik parkirališta mora imati parkirališnu kartu.

Parkirališna karta izdaje se kao jednosatna ili višesatna parkirališna karta (u daljnjem tekstu: parkirališna karata).

Izgled i sadržaj parkirališne karte za korištenje javnih parkirališta određuje Organizator parkiranja, uz suglasnost nadležnog Upravnog odjela Grada Koprivnice.“.

Članak 3.

U članku 12. riječ: „dnevna“ i njene izvedenice zamjenjuju se riječju: „parkirališna“ i njenim izvedenicama u određenom padežu.

Stavak 4. mijenja se i glasi:

„Ako korisnik parkirališta ne kupi odnosno ne preuzme parkirališnu kartu na način propisan u stavku 1. ovog članka, smatra se da je preuzeo višesatnu kartu koju mu je osoba koju ovlasti Organizator parkiranja stavila na vjetrobransko staklo vozila i dužan ju je platiti u roku od osam dana od dana njenog preuzimanja.“.

Iza stavka 4. dodaje se novi stavak 5. koji glasi:

 „Višesatna karta iz stavka 4. ovog članka vrijedi od trenutka izdavanja do završetka

vremena trajanja parkiranja tog dana koje vrijedi u kategoriji parkirališta u kojoj je vozilo parkirano.“.

Dosadašnji stavak 5. postaje stavak 6.

Članak 4.

U svim ostalim člancima riječ: „dnevna“ i njene izvedenice zamjenjuju se riječju: „parkirališna“ i njenim izvedenicama u određenom padežu.

Članak 5.

U članku 15. i svim ostalim člancima riječ: „satna“ i riječ: „satna parkirna“ i njene izvedenice zamjenjuju se riječju: „parkirališna“ i njenim izvedenicama u određenom padežu.

Članak 6.

U članku 19. stavku 1. alineje 1., 2. i 3. mijenjaju se i glase:

“- broj 708481 - 1. zona

 - broj 708482 - 2. zona

 - broj 708483 - 3. zona”.

Članak 7.

Članak 24. briše se.

Članak 8.

Ova Odluka stupa na snagu osmog dana od dana objave u „Glasniku Grada Koprivnice“.

GRADSKO VIJEĆE

GRADA KOPRIVNICE

KLASA:

URBROJ:

Koprivnica, \_\_\_\_\_\_\_ 2015.

 PREDSJEDNIK:

 Zoran Gošek, dipl.ing.